2.

Pozícia Rady zahŕňa obidve uvedené dohody. Jej hlavnými prvkami sú: Ustanovenia o finančných nástrojoch: Vložil sa nový článok 10 Finančné stimuly a prekážky na trhu a nové odôvodnenia 18, 19 a 20, aby sa položil oveľa väčší dôraz na hľadisko financovania energetickej hospodárnosti budov. Budovy s takmer nulovou spotrebou energie Tak ako v prípade iných právnych predpisov EÚ v oblasti zmeny klímy/energetiky, vložil sa cieľ na rok 2020: V článku 9 ods. 1 a ods. 2 písm. b) sa teraz ustanovuje, že od 31. decembra 2020 všetky nové budovy musia byť budovami s takmer nulovou spotrebou energie, že priebežný cieľ sa musí stanoviť na rok 2015 a že po 31. decembri 2018 musia byť budovy, v ktorých sídlia a ktoré vlastnia verejné orgány, budovami s takmer nulovou spotrebou energie v súlade s vedúcou úlohou, ktorú by verejné orgány v tejto oblasti mali zohrávať (pozri odôvodnenie 23). Členské štáty by okrem toho mali vypracovať programy pre transformáciu existujúcich budov na budovy s takmer nulovou spotrebou energie (článok 9 ods. 1a). Keďže transformácia existujúcich budov na budovy s takmer nulovou spotrebou energie je často relatívne nákladná a môže preto predstavovať neefektívne použitie obmedzených finančných prostriedkov, Rada nemohla akceptovať stanovenie záväzných cieľov pre existujúce budovy. Prvky budov Rozsah pôsobnosti návrhu sa v zmysle pozmeňujúcich a doplňujúcich návrhov EP rozšíril, aby zahŕňal prvky budov (článok 7 druhý pododsek). Energetické certifikáty: vydávanie a vystavenie Rada v súlade s návrhom EP súhlasila so znížením prahu na vydávanie certifikátov pre verejné budovy (článok 12) a so znížením prahu na vystavenie certifikátu vo verejných budovách (článok 13) a súhlasila s opätovným vložením časti, ktorú vypustila skôr, konkrétne požiadavky na uvedenie ukazovateľa energetickej hospodárnosti v reklamách (článok 12 ods. 4). Rámec porovnávacej metodiky Rada nemohla akceptovať požiadavku Európskeho parlamentu na spoločný metodický rámec (článok 5 ods. 1), ktorý by sa uplatňoval vo všetkých členských štátoch. S ohľadom na rozdielne klimatické a geografické podmienky, ako aj rozdielne „východiskové pozície“ v zmysle energetickej hospodárnosti budov Rada zastáva názor, že spoločný metodický rámec by bol nielenže nevhodný, ale bolo by tiež nemožné vytvoriť ho. Rada na druhej strane akceptovala, aby sa doplnila nová príloha III, ktorú navrhol Parlament a v ktorej sa opisuje obsah rámca porovnávacej metodiky. Rada ďalej súhlasila so zavedením porovnávacieho systému (článok 5 ods. 3), podľa ktorého členské štáty musia odôvodniť významné rozdiely medzi nákladovo optimálnymi úrovňami minimálnych požiadaviek na energetickú hospodárnosť a platnými minimálnymi požiadavkami na energetickú hospodárnosť. Preskúmanie Rada akceptovala požiadavku Európskeho parlamentu na preskúmanie Komisiou; ako lehota na toto preskúmanie sa dohodol kompromisný dátum 1. január 2017 (článok 19). Informácie S cieľom odpovedať na viaceré požiadavky Európskeho parlamentu týkajúce sa poskytovania informácií Rada navrhla vložiť nový článok 20, aby sa všetky ustanovenia o poskytovaní informácií zhromaždili na jednom mieste. * * * Okrem uvedených hlavných prvkov Rada preskúmala všetky pozmeňujúce a doplňujúce návrhy Európskeho parlamentu s cieľom rýchlo dosiahnuť dohodu. Pozmeňujúce a doplňujúce návrhy sa v rámci možností akceptovali v celom rozsahu alebo čiastočne; v niektorých prípadoch sa podstata pozmeňujúceho a doplňujúceho návrhu premietla do iného článku alebo do odôvodnenia. Rada tak vo svojej pozícii: — akceptovala pozmeňujúce a doplňujúce návrhy 1, 2, 36, 37, 38 a 45, — čiastočne akceptovala pozmeňujúce a doplňujúce návrhy 3, 4, 5, 6, 10, 13, 14, 16, 18, 19, 20, 21, 22, 27, 28, 29, 30, 32, 33, 34, 35, 39, 42, 43, 47, 48, 50, 51, 52, 57, 58, 60, 62, 63, 65, 66, 67, 68, 69, 70, 71, 72, 74, 75, 76, 77, 78, 79, 82, 83, 93, 94, 95, 100, 102, 103, 104, 105, 106, 107, 108, 109, 110, 112, 116, 117, 119, 120, 123 a 124, — nemohla akceptovať pozmeňujúce a doplňujúce návrhy 7, 8, 9, 12, 15, 17, 23, 24, 25, 26, 31, 40, 41, 44, 46, 53, 54, 55, 59, 64, 73, 80, 81, 84, 85, 86, 87, 88, 89, 90 a 91.